มีน้ำขุ่นๆ ไหลออกมาตลอดเวลา เกิดจากอะไรคะ เสี่ยงท้องไหม
สวัสดีครับ อ๋องจากข้อมูล ที่ให้นั้น อาจเกิดจากภาวะตกขาวครับ ซึ่งเบื้องต้นตกขาว(Leokorrhea)แบ่งเป็นสองประเภท คือ1.เป็นตกขาวตามปกติ ตกขาวปกติ จะมีปริมาณไม่มาก สีขาวใสหรือมีสีขาวขุ่นหรือขาวออกเหลืองเล็กน้อยก็ได้ แต่จะไม่มีกลิ่นเหม็น ไม่มีอาการคันบริเวณช่องคลอด ไม่มีปวดท้องน้อย ไม่มีไข้ ซึ่งอาจมีเปลี่ยนแปลงตามรอบเดือนได้2.ตกขาวที่จะถือว่าผิดปกติ ซึ่งมักเกิดจากการอักเสบติดเชื้อ ของมดลูก หรือ ช่องคลอด จากเชื้อแบคทีเรียหรือเชื้อรา โดยตกขาวมีสีเขียวเหลืองคล้ายหนอง ตกขาวเป็นก้อนขาว หรือสีชมพูแดง (เกิดจากมีเลือดปน) มีกลิ่นเหม็นคาว ปริมาณเยอะตลอดเวลา หรือมีอาการคันหรือแสบช่องคลอดร่วมด้วย อาจมีอาการปวดท้องร่วม มีไข้ เจ็บแสบคันช่องคลอดได้ซึ่งหากมีอาการดังกล่าวแนะนำให้ไปตรวจรักษาเพื่อให้ยาตรงกับภาวะที่เป็นครับส่วนการตั้งครรภ์นั้น จากข้อมูลดังข้างต้นที่ให้มาไม่สามารถบอกได้ครับ หากมีความเสี่ยงและประจำเดือนไม่มาแนะนำทำการตรวจการตั้งครรภ์ร่วมด้วยครับ